लखऩऊ. थाना व चौकी पर हमला कर हथियार लूट ले जाने की पिछली कुछ घटनाओं से सबक लेकर विशेष किस्म के अष्टकोणीय भवनों का निर्माण कराया जा रहा है। उप्र के आईजी कानून व्यवस्था राजकुमार विश्वकर्मा ने गुरुवार को बताया कि नक्सल प्रभावित इन जिलों 15 थाना-चौकियों के निर्माण कर दिए गए हैं। इसके के लिए फिलहाल 5.67 करोड़ रुपए मिले हैं। इसका उन्होंने सिलसिलेवार ब्योरा भी दिया।
विश्वकर्मा ने बताया कि सोनभद्र में थाना मांची, करमा और राबट्र्सगंज के निर्माण का कार्य प्रारंभ हो चुका है। जिले में घोरावल और दुद्धी थाना का भूमि का ले आउट प्लान तैयार कर अनुमोदित कराने की कार्रवाई चल रही है, जबकि पुलिस चौकी शाहगंज में राजस्व विभाग ने थाना शाहगंज के नाम भूमि दर्ज करने की कार्यवाही शुरू की है।
आईजी कानून व्यवस्था के मुताबिक चंदौली के शहाबगंज की जगह सोनभद्र के थाना रायपुर में भी अष्टकोणीय थाने की प्रक्रिया शुरू कर दी गई है। चंदौली के ही नौगढ़ के स्थान पर सोनभद्र के बभनी व बबुरी के स्थान पर चकरघट्टा थाने की पुलिस चौकी भैसौड़ा, चकचुईया, चकिया के स्थान पर चौकी चन्द्रप्रभा, सैयदराजा के स्थान पर नौगढ़ थाने की हरियाबांध चौकी, धीना के स्थान पर नौगढ़ थाने की नौगढ़ पुलिस चौकी को अष्टकोणीय बनाने की प्रक्रिया शुरू कर दी गई है। केंद्र को इसका प्रस्ताव भी भेजा जा चुका है।
hin_Deva hin_Deva hin_Deva